Jozef Viskupič

Mgr. Jozef Viskupič (* 8. február 1976http://www.osobnosti.sk/index.php?os=zivotopis&ID=59618, Trnava) je súčasný predseda Trnavského samosprávneho kraja a bývalý poslanec NR SRhttp://www.nrsr.sk/Default.aspx?sid=poslanci/poslanec&PoslanecID=773&CisObdobia=5. Po voľbách v roku 2010 pôsobil ako poslanec za stranu SaS. Vo volebnom období 2012 – 2016 pôsobil ako poslanec Národnej rady Slovenskej republiky za hnutie OĽaNO. Vo voľbách do VÚC 2017 sa stal županom Trnavského samosprávneho kraja. Pred vstupom do politiky pracoval ako projektový manažér v novinách regionPress. Od 12. júna 2024 je členom hnutia Progresívne Slovensko.

 Politická kariéra 
V parlamentných voľbách v roku 2010 bol zvolený vďaka preferenčným hlasom na kandidátke strany SaS spolu s ďalšími troma členmi občianskeho združenia (Igor Matovič, Erika Jurinová a Martin Fecko) za poslanca Národnej rady Slovenskej republikyhttp://noviny.joj.sk/volby-do-nr-sr/14-6-2010/clanok/preferencne-hlasy-sposobili-najvacsie-zmeny-v-sas.html  Preferenčné hlasy spôsobili najväčšie zmeny v SaS. Prekrúžkoval sa z stoštyridsiatehosiedmeho na siedme miesto na kandidátke stranyhttp://www.sme.sk/c/5442170/matovica-hnevalo-kupcenie-pravice.html.

Vo voľbách v roku 2012 obhájil svoju popularitu opätovným prekrúžkovaním sa z konca kandidátky  OĽaNO, a patrí tak stabilne k najvýraznejším tváram hnutia. Viskupič vstúpil do povedomia verejnosti najmä tvrdými a nekompromisnými postojmi voči korupcii, oligarchii a politickej mafii ako takej. Jeho hlavným odborným zameraním je ekonomika, kultúra a zahraničná politika.

V roku 2016 sa stal poslancom NR SR. Bol zvolený za stranu OĽaNO. Kandidoval na 148. mieste. Dostal 23 621 platných prednostných hlasov.Voľby do NR SR 2016: Zvolení poslanci Národnej rady Slovenskej republiky [online]. Bratislava : ŠÚ SR. Dostupné online . Bol členom osobitného kontrolného výboru NR SR na kontrolu činnosti NBÚ, overovateľom výboru NR SR pre európske záležitosti a podpredsedom výboru NR SR pre kultúru a médiá.Zoznam poslancov podľa parlamentných výborov: Stránka NR SR [online] Dostupné online K 5. januáru 2018 sa vzdal poslaneckého mandátu kvôli zvoleniu za predsedu Trnavského samosprávneho kraja. Po dlhoročnom pôsobení v strane OĽaNO sa 12. júna 2024 stal členom hnutia Progresívne Slovensko.

 Krajské pôsobenie 
V krajských voľbách v novembri 2017 kandidoval za OĽaNO a s podporou SaS a KDH za predsedu Trnavského samosprávneho kraja. V jeho volebnom programe bolo okrem iného zavedenie nulového rozpočtu pre divadlo Jána Palárika či zavedenie rezidentského systému pre lekárov.Naša vízia: Kultúra a životné prostredie [online] Dostupné online Moderná a dostupná zdravotná zdravotlivosť [online] Dostupné online  Vo voľbách získal 48 584 hlasov (42,90%) a bol zvolený za predsedu. Úrad prijal od svojho predchodcu, Tibora Mikuša, 4. decembra 2017.

 Referencie 

 Iné projekty 

Kategória:Osobnosti z Trnavy
Kategória:Slovenskí politici
Kategória:Politici OĽaNO
Kategória:Politici Progresívneho Slovenska
Kategória:Poslanci NR SR (2010 – 2012)
Kategória:Poslanci NR SR (2016 – 2020)
Kategória:Predsedovia Trnavského samosprávneho kraja